cyanic-selkie/wikianc huggingface dataset:
Blayais kjernekraftverk
Blayais kjernekraftverk er et kjernekraftverk som produserer elektrisk kraft i Blaye i departementet Gironde i det sørvestlige Frankrike. Det ble bygget og godkjent for igangsetting i perioden fra 1976 til 1981. Installert maksimal effekt er 3 804 MW, og årsproduksjonen i 2006 var på om lag 26,6 TWh elektrisk kraft. Anlegget har i alt fire trykkvannsreaktorer som er i operativ drift.
Karen-Maria Bille
Karen-Maria Bille (født 1956) er en dansk dramaturg. Hun var kandidatstipendiat ved Institut for Dramaturgi i perioden 1987-1991 og dramaturg på Betty Nansen Teatret 1991-1996. Fra 1996 var hun dramaturg ved Malmö Dramatiske Teater. Siden 2001 har hun vært sjefsdramaturg ved Det Kongelige Teater. Hun har også vært redaktør av teatermagasinet Teater 1.
Bille var medlem av kanonutvalget for scenekunst som utarbeidet Danmarks kulturkanon, publisert i 2006.
Aoroidea
Aoroidea er en overfamilie innenfor parvorden Corophiidira i Senticaudata-gruppen av amfipoder. Gruppens arter lever som bentiske bunndyr og kjennes fra Gammaridea-arter på avvikende morfologi i halepartiet. Denne gruppens arter lever i utelukkende i havet, og finnes (2013) ikke dokumentert i ferskvann.
Gruppens taksonomi
Gruppen ble systematisert på ny i 2013. En moderne oppdatering av systematikken gis nedenfor i lys av 2013-revisjonen med basis i WoRMS-databasen.
Finstad skole (Eidsvoll)
Finstad skole var en barneskole på Finstad i Eidsvoll kommune, Akershus. Skolen hadde før nedleggelse ca. 90 elever i 1. til 7. trinn, og 16 ansatte. Skolen ble nedlagt etter skoleåret 2014/15.
Han Oluf igjen
Han Oluf igjen er et album med Oluf, utgitt i 1980.
EM i friidrett 1994 – Spydkast menn
Øvelsen Spydkast menn ved EM i friidrett 1994 ble avholdt i Helsingfors, Finland med 26 deltagere 7. august (kvalifisering) og 8. august (finalen). Håvard Johansen representerte Norge, men klarte ikke å kvalifisere seg til finalen.
Rosenborg Ballklub i 2020
Tropp
utlånt
Vinter
(fra 30. juni)
Ut:
lån utløpt
Eliteserien
{|
Terminliste
Pga. COVID-19-epidemien ble all aktivitet i Norges Idrettsforbund innstilt til ut april i første omgamg. Norges Fotballforbund har pr. 26. mai satt opp de 3 første serierundene.
<div id="Rosenborg v Vålerenga">
<div id="Stabæk v Rosenborg">
<div id="Rosenborg v Strømsgodset">
<div id="Mjøndalen v Rosenborg">
<div id="Rosenborg v Stabæk">
Rosenborg 2
Rosenborg 2 spiller i Post-Nord ligaen avd. 2. På grunn av utsettelsen i forbindelse med Corona-epidemien ble terminlisten f.o.m. 2. divisjon halvert, d.v.s. at kun siste halvdel av kampene blir spilt og kampene i første halvdel blir fjernet.
Norgesmesterskapet
Tippeligalagene kommer inn i 1. runde som er termifestet til 1. mai på NFF's hovedterminliste.
Korn Ferry Tour Championship
Korn Ferry Tour Championship er en golfturnering på Korn Ferry-touren, som har blitt arrangert flere ulike steder og for første gang i 1993 på Pumpkin Ridge Golf Club i Cornelius i Oregon. Siden 2013 har turneringen vært en del av Korn Ferry Tour Finals som den siste og avsluttende turneringen; hvor de 75 beste på pengelisten i Korn Ferry-touren og spillerne på 126.-200.-plass i FedEx-cupen utgjør startfeltet og kjemper om 50 plasser på PGA-touren påfølgende år.
Fra 2019 og ti år fremover vil turneringen spilles på Victoria National Golf Club i Newburgh i Indiana.
Vinnere
* regn-forkortet til 54 hull
Saint-Alban kjernekraftverk
Saint-Alban kjernekraftverk er et kjernekraftverk som produserer elektrisk kraft i regionen Rhône-Alpes i departementet Isère i det sentral-østlige Frankrike. Det ble bygget og godkjent for igangsetting i perioden fra 1979 til 1985. Installert maksimal effekt er 2 762 MW, og årsproduksjonen i 2006 var på om lag 16,5 TWh elektrisk kraft. Anlegget har i alt to trykkvannsreaktorer som er i operativ drift.
Hellandshamn
Hellandshamn er en liten bygd ved Samfjorden i Ålesund kommune i Møre og Romsdal. Innbyggertallet ligger på omtrent 180-200 personer. Bygden blir på folkemunne bare kalt Helland.
Geografi
Hellandshamn ligger fint til ute ved havet, med utsikt over Brattvåg, Lepsøy, Haramsøy, Flemsøy/Skuløy, Fjørtofta, Harøy, Dryna og Moldefjorden. Det tar litt over 10 minutter med bil å kjøre fra Hellandshamn til Brattvåg sentrum. Rett over Helland ligger Hellandshornet, et fjell som rager 882 moh.
Barnetimen for de store
Barnetimen for de store er et musikkalbum med Trond-Viggo, utgitt i 2002.
Sarrans-demningen
Sarrans-demningen er en demning med et vannkraftverk i Frankrike. Den demmer opp elva Truyère som munner ut i Lot, en stor bielv til Garonne. Anlegget ligger nod i Brommat kommune og helt nord i departementet Aveyron i den sørlig-sentrale delen av landet, region Midi-Pyrénées.
Operatør er Electricite de France (EDF).
Vannkraftverket har en installert vannkrafteffekt på 154 MW produksjonskapasitet, fordelt på 3 x 30 MW enheter fra 1934, og en nyere 53 MW-enhet installert i 1981.
Halo 2
Halo 2 er et førstepersonsskytespill utviklet av Bungie Studios og gitt ut til Xbox høsten 2004. Spillet er det andre i Halo-serien og oppfølgeren til Halo: Combat Evolved fra 2001.
Halo 2 er spillbart over Xbox Live, men spillet har også en omfattende enspillerdel. Halo 2 stiller seg som det spillet som har blitt spilt mest over Xbox Live gjennom tidene. Og det mestselgende til Xbox.
Historien
Handlingen foregår i år 2552. Spilleren har rollen som SPARTAN 117, bedre kjent som Master Chief (MC). Man spiller også deler som en Covenant Elite, the Arbiter.
Master Chief har nettopp kommet tilbake fra det som skjedde i Halo, og blir belønnet med en utmerkelse. The Covenant har funnet jorden, og Master Chief må forsvare stasjonen han er på. Etter at han forlater Cairo Station sloss han på jorden til han får i oppdrag å forfølge skipet til Profeten Regret. De finner en Halo nummer to som er et supervåpen som kan utrydde alt liv i galaksen. MC må hindre Regret i å aktivere Halo. Han blir fanget av Gravemind og her treffer han The Arbiter. Han blir fortalt at Truth (sjefprofeten) har the Index (nøkkelen til å avfyre Halo) og han og Arbiter drar til forskjellige steder for å finne indexen. Master Chief drar inn til High Carity (en romstasjon/by som er hovedkvarteret til the Covenant) for å stoppe ham. Dette klarer han ikke siden Prophet of Truth drar til jorden før MC klarer å stoppe ham. Han kommer seg inn i skipet til Truth og følger ham til jorden for å forsvare den.
Oppdateringer
Over Xbox LIVE kan spillere laste ned nye brett og oppdateringer til Halo 2. Den 5. juli 2005 ble Halo 2 Multiplayer Map Pack gitt ut, for å gi spillere uten tilgang til Xbox LIVE tilgang til disse oppdateringene.
Prediksjonsmarked
Et prediksjonsmarked – også kalt «informasjonsmarked» eller «veddemålsbørs» – er et marked som er opprettet med formål om å bruke den informasjonen som kan leses ut i fra markedsverdiene til å predikere bestemte framtidige hendelser (Berg, Nelson og Rietz 2003). Slike hendelser kan være politiske valgutfall, en bedrift sitt framtidige salgsvolum av ei vare, eller annet. Deltakerne kjøper og selger «aksjer» på samme måte som på regulære aksjebørser, og deltakerne maksimerer sin profitt ved å kjøpe til lav pris og selge til høg pris.
Prediksjonsmarked har vært et pågående eksperiment ved University of Iowa – de såkalte Iowa Electronic Markets (IEM). Siden 1988 har disse markedene mellom annet predikert utfallene i de amerikanske presidentvalgene med større presisjon enn konkurrerende meningsmålinger i 74 % av alle tilfeller (Berg et al. 2008).
I kjølvannet av suksessen til IEM ble det på 1990-tallet gjort ulike forsøk på å overføre prediksjonsmarkedene til forretningslivet, blant annet av Hewlett Packard og av Siemens (Chen og Plott 2002). Den første kjente bruken av prediksjonsmarked i bedrift er økonom Robin Hanson som jobbet på Project Xanadu. De brukte markedet for eksempel for å finne ut om Xanadu lanserte sitt produkt før general Deng Xiaoping døde.
Velur
Velur (fransk: velours) er en type tykk og myk vevnad, vanligvis laget av ull eller bomull, som er sterkt oppruet og klipt med kort eller lang lo. Velurstoff har en «ru, fløyelslignende overflate».
Etymologi
«Velur» kommer av fransk velours, som igjen kommer av latin villosus, «behåret», «lodden»; villosus har også gitt på norsk «fløyel» og «flor».
Feiring skole
Feiring skole er en barne- og ungdomsskole som ligger ved Mjøsa i Feiring, nord i Eidsvoll kommune, i gamle Akershus, nå Viken fylke. Skolen har ca. 120 elever i 1. til 10. trinn. Skolen er en nærmiljø skole og bruker bygdas ressurser aktivt i læringsarbeidet. Feiring skole har et system hvor læringsarbeidet og undervisningen foregår i aldersblandede grupper.
Ferjesambandet Jondal–Tørvikbygd
Jondal–Tørvikbygd er et ferjesamband på fylkesvei 49 (tidligere fylkesvei 550) over Hardangerfjorden mellom kommunene Ullensvang og Kvam. Strekningen betjenes av rederiet Fjord1 med opptil 18 daglige avganger med MF «Samlafjord». Overfarten tar om lag 20 minutter.
Ferjesambandet starta opp i 1972 som ei sommerrute, før det i 1973 ble et fast samband. Den første ferja i ruta var MF «Hatvik». Før det kom vegsamband mellom Jondal og Torsnes, gikk ferja noen ganger om dagen innom Torsnes. Siden det ikke var ferjelem her, måtte ombord og ilandkjøring skje ved hjelp av slisker.
Det diskuteres en bru over Hardangerfjorden her. Bredden på fjorden er 1,6 km. En undersjøisk tunnel er utelukket da fjorden er 550 meter dyp.
Where Myth Fades to Legend
Where Myth Fades to Legend er et konseptalbum fra det amerikanske bandet Alesana. Albumet ble utgitt 6. juni 2008.
Takashi Miike
Takashi Miike (født 24. august 1960 i Yao) er en japansk regissør. Hans interesser var motorsykler og film under oppveksten, og senere gikk han på Sohhei Imamura filmskole. Hans første offisielle film var Shinjuku kuroshakai: Chaina mafia sensô fra 1995. Deretter regisserte han blant annet Ichi The Killer/Koroshiya 1, Audition/Ôdishon, Dead or Alive-serien, Sukiyaki Western Django og mange flere. Noen av filmene hans har også blitt kjent for sine eksplisitte og tabu-fremstillinger av vold og sex.
Engelske filmer
Selv om Miike er japansk, dukker han også opp i filmer fra USA som Hostel av Eli Roth. I en av hans kjente filmer, Sukiyaki Western Django, snakker skuespillerne på engelsk. I den samme filmen har Quentin Tarantino en rolle. Mange amerikanske filmer som Kill Bill og andre slasherfilmer/splatterfilmer gir en hyllest til Takashi og andre japanske splattere.
Belleville kjernekraftverk
Belleville kjernekraftverk er et kjernekraftverk som produserer elektrisk kraft i kommunen Belleville-sur-Loire i departementet Cher i det sentrale Frankrike. Det ble bygget og godkjent for igangsetting i perioden fra 1980 til 1987. Installert maksimal effekt er 2 726 MW, og årsproduksjonen i 2006 var på om lag 16,7 TWh elektrisk kraft. Anlegget har i alt to trykkvannsreaktorer som er i operativ drift.
Ærfugl
Ærfugl (Somateria mollissima) er en stor kystbunden overflatebeitende sjøfugl i slekten Somateria og inngår i delgruppen fiskender (Mergini), som tilhører i andefamilien (Anatidae). Ærfugl er den fysisk største dykkanden i Norge. Seks underarter blir normalt anerkjent.
Wetlands International anslo i 2015 den globale populasjonen til omkring 3 300 000 – 4 000 000 individer. Artsdatabanken regner med en totalbestand på cirka 2 millioner ærfugl i Europa. I Norge har hekkebestanden gått sterkt tilbake, spesielt på strekningen fra Trøndelag til Lofoten. Den anslås til omkring 90 000 par, hvorav cirka halvparten hekker nord for polarsirkelen. I vinterhalvåret øker bestanden til omkring 500 000 individer i Norge. Ærfugl er utsatt for oljesøl når den skifter vingefjær, en annen kritisk fase er rugetiden da hunnen og eggene er lett bytte for mink, rødrev, oter, kråke, måse og andre predatorer.
Den norske populasjonen av ærfugl ble i Norsk rødliste for arter 2010 vurdert til livskraftig, i 2015 til nær truet, og i 2021 til sårbar. Endringene følger av reelle populasjonsendringer. Globalt har arten status som nær truet.
Ærfuglen ble i august 2018 utnevnt til fylkesfugl i Nordland.
Taksonomi
Det kan være selvstendige arter blant underartene av ærfugl, men dette spørsmålet er ikke avklart. Stillehavsærfugl (S. m. v-nigrum) er imidlertid både genetisk og morfologisk distinkt og geografisk mest isolert blant underartene, og Livezey (1995) foreslo at status ble reist til selvstendig art.
Beskrivelse
Ærfugl måler 50–71 cm og hannene veier henholdsvis cirka 1 384–2 875 g (nominatformen); 1 700–2 450 g (dresseri); 2 200–2 350 g (sedentaria), mens hunnene henholdsvis veier cirka 1 192–2 895 g (nominatformen); 850–2 560 g (dresseri); 1 680–2 500 g (sedentaria). Vingespennet utgjør cirka 80–108 cm. Ssp. faeroeensis er som nomainatformen, men cirka 10 % mindre. De andre skiller seg stort sett kun gjennom mindre forskjeller i utfargingen, men ssp. borealis på Island og Spitsbergen er dessuten fysisk noe mindre enn nominatformen. Hannen blir som regel noe større enn hunnen.
Ærfuglen har en tydelig kjønnsdimorfisme når det gjelder fjærdrakt. I praktdrakt er hannen overveiende hvit på bryst og rygg. På brystet et fjærene lettere rosafarget. Buken, kroppssidene, bakpartiet, stjerten og issen er svart. Ærfuglhannen er den eneste andefuglen i norsk fauna som har hvit rygg og svart buk. Nakkesidene er grønne. Fra juni-september skifter hannen fjærdrakt og har da et ganske forskjellig utseende fra praktdrakten. Da har den en mørk brunsvart fjærdrakt med stedvise hvite fjærpartier.
Hunnen har en helårig mørk- til gulbrunlignende kamuflerende fjærdrakt med tydelige svarte tverrbånd. Hals og hode mangler tverrbåndene og er dermed kun farget brunt. Nebbet er hos hannen grønnlig imens hos hunnen grønn til brunlig grønn. Øyenfargen hos begge kjønn er brun. Ungfuglen ligner hunnen i fjærdrakt.
Utbredelse
Ærfuglen fins langs kysten av det nordlige Nord-Amerika, nordvestre Nord-Europa og det nordøstre Sibir. De europeiske hekkeområdene omfatter hele Fennoskandia, Svalbard, Jan Mayen, Island og den nordlige delen av De britiske øyer.
Inndeling
Inndelingen følger Birds of the World og er i henhold til Goudie, Robertson & Reed (2020). Norske navn på arter følger Norsk navnekomité for fugl og er i henhold til Syvertsen et al. (2008, 2017). Eventuelle benevnelser i parentes er kun midlertidige beskrivelser, i påvente av et offisielt navn på arten.
Vanlig ærfugl (S. m. mollissima) danner en klade sammen med de andre underartene, unntatt stillehavsærfugl (S. m. v-nigrum). Denne underarten danner en klade for seg.
Atferd
Om lag 40 % av hunnene lever i parforhold om vinteren, hannene tar seg av og beskytter hunnen slik at hun er i god form til våren. I mars begynner paringssesongen og hannene kurtiserer hunnene med det velkjente «a-oh! a-oh!» som kan høres langs kysten og inn i fjordene om våren.
De første hunnene går iland for å starte eggleggingen i april-mai. Kort tid etter forlater hannene hekkeområdet og drar til mytingsområdene. Reiret legges på bakken hvor hunnen lager en fordypning som gjerne kles med lyng og tare, i løpet av rugingen fôrer hunnen reiret med dun, som hun napper fra brystet.
Ærfuglen legger 4–6 egg og rugingen varer 25–28 døgn, hunnen trykker hardt på reiret og er lett bytte for predatorer som mink og rev hvis de finner reiret. For å unngå predasjon er reirene ofte på holmer og små øyer. I løpet av rugetiden tar ikke hunnen til seg føde og taper om lag 1/3 av kroppsvekten.
Etter klekking tar hunnen ungene ned til fjæra hvor de lever av tangsprell og andre smådyr de finner i vannet. Her kan de få selskap fra andre hunner med og uten unger.
I oktober samles ærfuglene på sine tradisjonelle overvintringsplasser. Gode overvintringsplasser er ikke mer enn 15–20 meter dype og har gjerne litt strøm da dette gir gode vekstvilkår for byttedyrene. På gode steder kan det være flokker på flere hundre ærfugl som overvinter. I Trondheimsfjorden er det også mange ærfugl fra Østersjøen som overvintrer.
Ederdun
Duna ærfuglen fôrer reiret sitt med er myk, og er derfor ettertraktet som fyll i dyner og lignende. Ederdun skiller seg fra andre typer ved at de ikke har stilk, men mothaker som hekter seg i hverandre, slik at de danner en myk, sammenhengende dott.
Dunsanking har vært en viktig næringsvei langs kysten, og fugler og menneske har utviklet et samspill som begge har nytte av. Man lokker fugler til seg ved å bygge tørre skjul av stein eller tre. Tørka tang formet som reir tiltrekker også fuglene, og hindrer i tillegg at de blander mose og gras i dunet. Menneske lager så lite bråk som mulig når fuglene slår seg til i reira, og opptrer senere som voktere mot rovdyr. Når fuglene forlater reira blir duna samlet sammen, renset og brukte som fyll.
Det drives fortsatt noe ærfuglrøkt i Norge. På Island er næringa mer industrialisert; der blir tusenvis av fugler gjerda inn mot rovdyr og dunet renset med maskin. Et reir gir om lag 15 gram dun, til ei dyne går det med 1 kg dun slik at det trengs 60–70 reir til ei dyne.
Ernæring
Ærfuglene er gode dykkere som spiser bunndyr som blåskjell, sjøstjerner, krabber, sjøpiggsvin, flerbørstemarker osv. De kan dykke ned til 30 meter, men typiske dykk går til 2–4 m og mer sjelden til 15–20 m. Dykkene varer normalt i 6–78 sekunder. Under dykkingen «flyr» den gjennom vannet med kjappe, rykkvise vingeslag. Ærfuglene kan også gå på bunnen. Når dykket er ferdig lar ærfuglen seg flyte passivt opp som en kork.
Matbehovet er stort, dagsbehovet hos en voksen fugl er hele 2 300 kJ (555 kcal), noe som tilsvarer ¼ av behovet til en voksen person. Ærfuglen må ta med større byttedyr til overflaten hvor de bearbeider maten ved å knuse skjell, rive av klør og så videre, her er de utsatte for at måker stjeler maten – kleptoparasittisme.
Ærfugl som husdyr
Ærfuglen kan være ett av de eldste husdyra i Norge. Arkeologer har funnet spor etter ærfugl i kjøkkenmottinger fra steinalderen og på helleristninger i Nord-Norge, og rester av dun som dynefyll fra senere tider, blant annet i Osebergfunnet.
I vikingtida var egg og dun handelsvare, noe Ottar fra Hålogaland fortalte om. Egils saga beskriver Torolv Kveldulvsson som eier av eggvær. Sagaen om Olav den hellige forteller at krangel om et delt utvær der ærfugler holdt til førte til at Hårek på Tjøtta brente Grankjell på Dønna inne; sønnen til Grankjell drepte deretter Hårek som hevn.
Det fins videre skriftlige kilder tilbake fra 1400-tallet og senere om verdien av egg- og dunvær for de brukene som hadde bruks- eller eiendomsrett på slikt. Dunet steig i verdi på 1500-tallet, da det ble vanlig med dyner enn med skinnfeller i senga, og rikfolk over hele Europa krevde ederdun i sengetøyet sitt. Ofte tilhørte dunet væreierne; husmenn hadde plikt til å sanka det for de, eller betalte en del av leia si i dun. I 1900 ble det produsert rundt ett tonn edderdun på Helgeland.
Utviklinga av kunstfiber og gåsehold i stor stil førte til mindre etterspørsel etter det kostbare dunet. Synet på edderdun som den ypperste formen av luksus har likevel holdt seg ved lag. For ei dyne kan produsenten få opptil 40 000 kroner, men utsalgsprisen varierer omkring 20 000–40 000 kroner (2013).
Ærfugljakt
I Norge kan det jaktes på og sankes egg av ærfugl slik det reguleres i «Forskrift om jakt- og fangsttider samt sanking av egg og dun for jaktsesongene fra og med 1. april 2017 til og med 31. mars 2022». For perioden 1. april 2022–31. mars 2028 har det blitt foreslått å oppheve jakt på ærfugl, heilo og svartand, grunnet bestandsnedgang.
Jakten på ærfugl foregår som oftest som posteringsjakt med lokkefugl, typisk i de ytre delene av skjærgården. Det er kun tillatt å felle hannfugler.
Akse (geometri)
Akse er i geometrien et uttrykk for en retning. F.eks. brukes aksene x og y ofte i diagrammer eller grafer med to retninger, og i koordinatsystemer med tre dimensjoner brukes z for å angi enda en retning. Lengdeaksen er den aksen som deler et objekt (eller en figur) symmetrisk i lengderetningen. Aksen er en rett linje som angir en dimensjon i et kartesisk koordinatsystem.
DS «Adjutor»
DS «Adjutor» var et lasteskip bygget ved Akers mekaniske verksted, som byggenummer 372. Hun ble levert til D/S A/S Adjutor ved Holdt & Isachsen, Stavanger i september 1914.
Conor Oberst
Conor Mullen Oberst (født 15. februar 1980) er en amerikansk låtskriver og vokalist best kjent for sin rolle som vokalist i indie-gruppen Bright Eyes. Hans selvkomponerte tekster har ført til at mange sammenligner han med låtskriver og sanger Bob Dylan.
Han har tidligere spilt i andre band som Desaparecidos, Commander Venus og Park Ave. Oberst var tidlig opptatt av musikk, og band som The Cure har vært av stor innflytelse helt siden han var en liten gutt, og albumet Staring at the Sea var det første han gikk til innkjøp av. “It must have been third grade...I bought the cassette at a local record store chain called Homer's in Omaha. I just loved the sound of Robert Smith's voice. It just sounded good.” Oberst har blitt påvirket at 1960-tallets folkemusikk, og Neil Young, Leonard Cohen kan nevnes. Han har også blitt påvirket av sangpoeten Elliott Smith.
Som soloartist spilte han inn og ga ut 3 kassetter på 90-tallet, og ga i 1996 ut Kill the Monster Before It Eats Baby, en split-EP sammen med Bill Hoover. I august 2008 ga han ut sitt første virkelige album Conor Oberst på selskapet Wichita/Bonnier Amigo. Han fikk platekontrakt allerede da han var 13 år gammel mens han spilte på en lokal skolekonsert
Frølich (slekt)
Frølich er flere slekter, hvorav noen reiste til Norge og havnet i Oslo og Trondheim.
Først kan nevnes en norsk slekt av polsk-dansk opphav. Stamfaren Gottfried Frølich (ca. 1600–1679) var bartskjærer i Toruń i Polen og tilhørte den tysktalende delen av befolkningen i byen, som på tysk het Thorn. Omkring 1630 emigrerte han med sin kone Catharina Schultes (1601–1651) til Helsingør i Danmark, hvor han fikk en stilling på Kronborg slott. Deres sønn Marcus Frølich (1639–1690) ble født i Helsingør, men kom omkring 1665 til Fredrikstad, hvor han ble feltskjær for garnisonen i festningsbyen.
Marcus Frølich og hans kone Kirsten Nicolaysdatter kom i 1676 til Christiania, hvor han ble feltskjær for på Akershus festning, bosatt på Hovedtangen. I 1677 ble han forfremmet til regimentskirurg for det Akershusiske Infanteriregiment, med hovedkvarter på festningen. «Mester Marcus» ble snart også stadsmedicus i Christiania. Han bodde resten av livet i sin bygård, nå Kongens gate 14.
Hans sønn Johan Friderich Frølich (1681–1757) ble generalløytnant og kommanderende general Nordenfjells. Han har gitt navn til Frølichs redutt, et utenverk nord for Kristiansten festning. Datteren Cecilie Christine Frølich arvet «Generalgården» i Trondheim etter faren og oppførte Stiftsgården der. Blant etterkommerne etter Marcus Frølich kan nevnes Johannes «Johs.» Bergh (1932–2001) som ble jazzskribent, og hans bror Theodor Christian Frølich «Totti» Bergh (1935–2012), som ble en anerkjent jazzsaksofonist. Deres morfar Theodor Frølich (1870–1947) var medisinprofessor som ble nominert til Nobelprisen i medisin for sitt bidrag til forståelsen for skjørbuk, en sykdom som skyldes mangel på C-vitamin. Kjente barnebarn av hans døtre er Cille Biermann og Jeanette Roede. Og faren hans igjen, Theodor Christian Brun Frølich (1834–1904), var hoffsjef fra 1890 til sin død. Det er etter ham man i 1954 fikk navnet Frølichs vei på Bygdøy i Oslo. Stortingsmann og advokat Peter Christian Frølich (f. 1987) er også etterkommer (sønnedatters oldebarn) etter hoffsjef Theodor C.B. Frølich.
Dernest har vi en senere innvandret slekt fra Sjælland, som opprinnelig også kom fra Polen. Herfra har vi fyrstikkmagnaten Fritz Heinrich Frølich (1807–1877) som også var banksjef og fikk etablert «Frølichbyen», flere en- og toetasjes hus i soltørket leire ved Geitmyrsveien i Oslo. Han fikk i 1952 sitt navn gitt til en blindgate Banksjef Frølichs gate (Oslo) som starter her.
I Sverige har man en adelig Frølichslekt.
Stirling Moss
I løpet av hele sin motorsportkarriere, som omfattet en rekke løpskategorier innen både formelbil- og sportsvognracing, vant han 212 av de 529 løpene han deltok i og har blitt kalt «den største føreren som aldri har vunnet et verdensmesterskap». I løpet av syv år, fra 1955 til 1961, kom Moss på andreplass i Formel 1-mesterskapet fire ganger og på tredjeplass tre ganger.
I 1990 ble han innlemmet i International Motorsports Hall of Fame.
Fullstendige Formel 1-resultater
(Forklaring) (Resultater i uthevet skrift indikerer pole position, kursiv indikerer raskeste runde) Noter til tabellen:
Demo 2005 (Heathen)
Demo 2005 er det amerikanske thrash metal-bandet Heathens første materiale til å bli gitt ut etter gjenforeningen i 2001. Heathen ga ut et coveralbum året før.
Aud Schønemann-prisen
Aud Schønemann-prisen deles årlig ut av Oslo Nye Teater. Prisen er en miniatyr av Nina Sundbye s skulptur av Aud Schønemann i rollen som vaskekonen Lilly Hansen som står utenfor teaterets hovedscene. Prisen ble delt ut første gang i 2009.
Orvar-Odds saga
Orvar-Odds saga, også skrevet Örvar Odds saga og Ǫrvar Odds saga, er en fornaldersaga fra Island som handler om den norske kjempen Orvar-Odd (på norrønt Ǫrvar-Oddr, «Pile-Odd» eller «pilspiss») og hans heltemodige krigereventyr rundt i Nord-Europa, blant annet med tre magiske piler som alltid treffer blink og vender tilbake til eieren. Sagaen er sannsynligvis blitt til på slutten av 1200-tallet og finnes i flere skriftlige utgaver hvorav de eldste er fra første fjerdedel av det 14. århundre
Sagaene rundt sagaen
Orvar-Odds saga inngår i den legendariske sagalitteraturen som blander fjern historie med myter og legender. Slike lygesagaer beskriver den norrøne befolkningens stolte, hedenske fortid på en underholdende måte. Sagaen regnes som den tredje av de fire såkalte Ramsta-sagaene som omhandler den legendariske Kjetil Høng (se Kjetil Høngs saga) og hans etterkommere, sønnen Grim Loddenkinn (Grim Lodenkinns saga), sønnesønnen Orvar-Odd og dattersønnen Ån Bogsveige (Ån Bogsveiges saga). Denne slekta bor på øya Ramsta i Nærøysund i Ytre Namdalen nord i Trøndelag.
Egils saga beskriver Egil Skallagrimsons slektskap med personene i Ramsta-sagaene ved at Egils farfar Kveld-Ulv er sønn av Hallbera som er søster til Hallbjørn Halvtroll i Ravnista (Ramsta) og tante til Kjetil Høng. Egil er dermed Orvar-Odds firmenning om vi skal tro sagaene.
Litteraturforskeren Finnur Jónsson hevder at Orvar-Odds tilknytning til Ramsta-slekta er en senere konstruksjon og at «Örvar-Odd har oprindelig intet med Hrafnistaslægten at göre.»
Handling
Orvar-Odd er sønn av Grim Lodenkinn og hans hustru Lopthøna, og ble født i Sokndal i Dalane under en reise til Viken, og han blir oppfostret hos bonden Ingjald på Berrjod i Sokndal. Av volven Heid blir Odd spådd et langt liv (360 år), men at til sist vil skallen til hesten Fakse som står på stallen bli hans bane. Odd drar da fra Berrjod sammen sin fosterbror Åsmund.
Odd og Åsmund drar først til Ramsta hvor Odd får de tre magiske pilene Gusegavene. Deretter drar de til Bjarmeland hvor Odd vinner seg ry for sine kamper mot bjarmer og jetter.
Etter flere hvileløse kamper i viking drar Odd til fjernere land, til Frankrike hvor han tar til kristendommen og til Jordan hvor han blir døpt. Sagaen forteller videre om eventyr, eventyrfigurer og fantastiske opplevelser helt til han føler hjemlengselen og drar hjem til Ramsta. Sagaen ender med at Odd oppsøker sitt barndomshjem Berrjod, sparker borti en gammel hesteskalle og blir bitt og forgiftet av en orm som bor inni skallen. Odd dør, og volvens spådom går i oppfyllelse. På dødsleiet dikter Odd kvadet Ævidrápa hvor han beretter om sitt liv.
Temaet i sagaen er fremmedgjøring. «''Sagaen forteller historien om en helt som blir født til verden langt fra sitt fedrene hjem. (…) Selv om han ofte er anfører for et større antall menn, er han til tider en ensom skikkelse som streifer uten mål og mening gjennom ødemarken.''»
Idrætsforeningen Odd
Den norske idrettsforeningen Odd (stiftet 1885) er oppkalt etter Orvar-Odd.
Eksterne lenker
<!-- http://runeberg.org/nfbt/0531.html
Orvar-Odd (d. v. s. "pil-Udd"), norsk sagohjälte, om hvilken i slutet af 1200-talet en till namnet obekant islänning med ledning af gamla (uti sagan inströdda) sånger och norska sägner författade en, särskildt på Island mycket populär, romantisk saga, hvars hufvudinnehåll är följande. Ödd, son till Grim Lodinkinni och sonson till Ketil Höing (om hvilka sagohjältar särskilda berättelser finnas) från Haalogaland, blir som barn spådd, att han efter uppnådda 300 års ålder skall omkomma på sin födelseort genom hästen Faxes vållande. För att hindra spådomens fullbordan dödar Ödd Faxe och gräfver ned honom djupt i jorden samt beger sig ut i världen med den fasta föresatsen att aldrig återvända. Vid afskedet får han af sin fader några underbara pilar, som snart skaffa honom namnet Orvar-Odd. Efter en resa till Finnmarken, Bjarmaland och jättevärlden kämpar han med framgång mot flera vikingar; men då han stöter på svensken Hjalmar den hugfulle (se denne), blir striden oafgjord, och de båda hjältarna sluta fost-brödralag. Vid Hjalmars sida utför han nu en mängd bedrifter, till dess han från den ryktbara holmgången på Samsö, där han nedlagt de vilde
Arngrimssönerna, måste återföra till Uppsala och den sörjande Ingeborg den för Angantyrs hand fallne Hjalmar. Han reser nu åt södern, kämpar med Medelhafvets röfvare, låter döpa sig, lider skeppsbrott, kommer ensam till Heliga landet och badar där i Jordan. Förklädd till gubbe, kommer han till Hunaland, där dock hans bedrifter snart röja honom. Sedan han besegrat den under Huna-lands konung skattskyldige konungen af Bjalkaland ("pälsverkslandet"), erhåller han prinsessan Sil-kesif till äkta och efterträder sin svärfader som regent. Men nu gripes han af oemotståndlig hemlängtan och reser till det gamla hemmet. Vandrande öfver Faxes grafplats, hånar han den nu vederlagda spådomen, men snafvar i detsamma öfver en hästskalle, ur hvilken en orm framkryper. Biten af denne, dör Ödd. – Sägnerna om 0. stamma urspr, från de mest skilda håll och ha småningom kommit att bilda en enhet därigenom, att -de forntida sagoberättarna alltmer på denna allt populärare blifna sagofigur öfverförde hvad som från början berättats om en mängd olika personer, såsom Bjarmalandsfararen Ottar (se denne) från Haalogaland; Hjalmars fosterbroder (som troligen från början hetat Söte); Starkad; Grim Lodinkinni (härifrån pilarna); Ketil Höing; Odysseus och Polyfem; Sigurd Jorsalafar (badet i Jordan) ; ryske storfursten Oleg (tåget till Bjalkaland, dödssättet; se Oleg) m. fl. Jfr K. C. Boer, "t)ber die Orvar-Odds saga" (i "Arkiv för nordisk filologi", VIII, 97 ff., 246 ff.) och "Orvar-Odds saga" (Halle, 1892). Ad. N-n.
Orvarodd (oldn. Orvar-Oddr, o: Odd med Pilene), ogsaa kaldet Odd den vidførle (o: -vidt vandrende), norsk Sagnhelt, en Slags Personliggørelse af Vikingetidens Eventyr og Tog i fjerne Egne. O. synes fra først af at være Biperson i de opr. sv. Sagn om Holmgangen paa Samsø, men faar en selvstændig Sagnverden. Tidligst nævnes han i Braavallakvadet (Aar 1066, »Odd den vidførle fra Jæderen«). Sagaen om ham blev skrevet paa Island i 13. Aarh. og senere udvidet i endnu mere fantastisk Retning". Hovedmotiver i O.’s Liv er hans Kølle (Holmgangen paa Samsø), hans Pile (Jættekampe i det nordligste Norge) og hans Usaarlighedssærk (aftvungen en Elvemø i Irland). Hans mange Oplevelser holdes sammen ved det fælles Baand, at han stadig kæmper imod sin Skæbne: det er spa aet ham, at han skal finde sin Død i Hjemmet og ved sin egen Hests Pandeskal, og trods ialt gaar det i Opfyldelse. Samme Sagn fortælles bl. a. om Oleg, den nordiskes Vikingekonge i Kijev og har vei sit Udspring i græske Eventyr om Menneskers Kamp med den uafvendelige Skæbne. (Litt.: F. J 6 n s s o n, »Oldn. litt. Hist.«, 2. Udg. II, S. 806 1; Boer, »Or-varodds saga« [Leyden 1888]; Overs, i Rafn, »Nordiske Fertids-Sagaer« II; fri Nydigtning af Oehlenschlager 1841). (A. O.). H. EI.
-->
Salar Jung
Salar Jung, egentlig Turab Ali Khan (født 2. januar 1829 i Bijapur, død 8. februar 1883), var en hyderabadsk adelsmann, som var diwan i staten Hyderabad i tretti år fra 1853 til 1883. Han regnes som mektigere enn statens egentlige hersker, nizamen, og som modernisator av statsforvaltningen i Hyderabad.
Bakgrunn
Han tilhørte den mest prominente gruppen av adelige og kontrollerte mer jordbruksland enn noen annen jagirdarer. Godset var på til sammen 3,849 km² og var spredt utover Hyderabad. Det ga en årlig inntekt på 820,000 rupi.
Diwan i Hyderabad
Turab Ali Khan kom fra en familie med tradisjon for statstjeneste. Han etterfulgte sin onkel Siraj ul-Mulk som diwan. Da han ble innsatt i mai 1853 fikk han tittelen Salar Jung. Han hadde også titlene nawab og bahadur og ble tildelt britisk ridderskap og benyttet tiltaleformen sir foran tittelen.
Salar Jung opparbeidet seg en så mektig stilling, at han regnes som mektigere enn herskeren. Dette var mulig fordi Mahbub Ali Khan bare var to og et halvt år arvet da han i 1869 arvet tronen. Et regentråd ble oppnevnt. Der ble Salar Jung en av to regenter, men da den andre døde i 1881, var Salar Jung alene regent. Han gjennomførte reformer for å bedre statsfinansene, moderniserte statsforvaltningen og reformerte militærvesenet ved å opprette en sentral kontrollert hær. Moderniseringen av statsapparatet under Salar Jung skjedde i stor grad ved at det ble hentet inn utdannede muslimer fra Nord-India og etter hans tid ble dette en gruppe som fikk politisk makt i staten Hyderabad.
Hyderabad utviklet seg til å bli en vasallstat under britisk overhøyhet. Samme år som Salar Jung ble diwan, ble inntektene fra og administrasjonen av provinsen Berar avstått til det britiske Ostindiske kompani. Salar Jung hadde et godt forhold til Storbritannia og til den britiske resident. Staten var lojal mot britene under opprøret i 1857. I perioden Salar Jung var regent og diwan fikk britene gjennomslag for mange av sine interesser, blant annet når det gjelder slike saker som jernbaneutbygging og britisk saltmonopol. Salar Jungs ønske var imidlertid å bevare Hyderabads uavhengighet og gjenvinne provinsen Berar. Moderniseringen av statsforvaltningen ses på som et ledd i en slik politikk.
Tilliten mellom diwanen og britene var gjensidig og Salar Jung sikret seg britenes støtte for at diwanembetet gikk i arv til sønnen, kjent som Salar Jung II. Også barnebarnet, Salar Jung III, ble statsminister.
Salar Jung var storkommandørridder av Indias stjerneorden.
Strade Bianche 2023
Rittet ble vunnet av Thomas Pidcock.
Neodhysores
Utseende
Nokså små, lange og slanke løpebille. Hodet er trekantet. Antennene er perlekjede-formede, nokså kraftige, fasettøynene nokså store. Pronotum er rundet, lengre enn bredt, med tre smale lengdefurer. Dekkvingene er jevnbrede med kraftige pumkrader. Beina er korte og kraftige.
Levevis
Disse billene er knyttet til død ved og kan finnes under barken på døde trær, der de lever som rovdyr.
Utbredelse
Slekten er bare kjent fra det sørøstlige Brasil.
Systematisk inndeling
Dte er bare kjent tre eksemplarer av slekten, fordelt på to arter.
Ås skole
Ås skole er en barneskole i Eidsvoll kommune i Viken fylke. Skolen har 300 elever fra 1.–7. trinn og 45 ansatte. Skolen ble bygd i 1946 og har blitt bygd ut i 1957, 1991, 2000 og 2016.
Argus 1
Argus 1 var en prøvesprengning av en atombombe som en del av Operation Argus. Detonasjonen ble utført i Sør-Atlanteren 27. august 1958. Bomben var på 2 kilotonn (8,4 terajoule.)
En bøtte med lys
En bøtte med lys er et musikkalbum med Ole Paus, utgitt i 2004.
Lanau-demningen
Lanau-demningen er en demning med et vannkraftverk i Frankrike. Den demmer opp elva Truyère som munner ut i Lot, en stor bielv til Garonne. Anlegget ligger helt sør i departementet Cantal i den sørlig-sentrale delen av landet, region Auvergne-Rhône-Alpes (nær grensen til Midi-Pyrénées mot sør).
Operatør er Electricite de France (EDF).
Fylkesvei 3556
Fylkesvei 3556 går mellom Klidningsklev og Helle i Arendal kommune.
Frem til 2019 hadde veien betegnelsen fylkesvei 182 (Aust-Agder).
Fylkesvei 6364
Fylkesvei 6364 (Fv6364) går mellom Fevågsjøen og Korsvegen i Indre Fosen kommune.
Før Trøndelag fylke ble opprettet 1. januar 2018 hadde veien betegnelsen Fylkesvei 140 (Sør-Trøndelag).
Saint-Laurent kjernekraftverk
Saint-Laurent kjernekraftverk er et kjernekraftverk som produserer elektrisk kraft i kommunen Saint-Laurent-Nouan i departementet Loir-et-Cher i det sentrale Frankrike. Byggestart var i 1963, og de to første reaktorene av typen GCR kom i drift i henholdsvis 1969 og 1971. I 1983 ble ytterligere to reaktorer av typen PWR satt i drift. Installert maksimal effekt per 2019 er 1 912 MW, og årsproduksjonen i 2006 var på om lag 12,9 TWh elektrisk kraft. Av anleggets fire reaktorer har de to eldste vært permanent stengt ned siden begynnelsen av 1990-årene, mens de to nyeste fremdeles er i operativ drift i 2019.
Sverre Gjørvad
Sverre Gjørvad (født 26. oktober 1966) er en norsk jazzmusiker (slagverk), dirigent og komponist, kjent fra flere innspillinger.
Han er utdannet ved Jazzlinja (NTNU), og spilte der i Bodega Band, samt Storytellers (med Nils-Olav Johansen gitar og Svein Folkvord bass), som ga ut Enjoy Storytellers! (Curling Legs, 1994). Som distriktsmusiker i Nord-Trøndelag var han en ofte brukt instruktør, samtidig som han komponerte bestillingsverket Jazz Pathetique til SoddJazz 1999; en festival han forøvrig var med å etablere.
I Dingobats spilte han med Eirik Hegdal sax, Njål Ølnes sax, Thomas T. Dahl gitar og Mats Eilertsen bass. Hans eget debutalbum kom i 2001. Ellers har han bl.a. bidratt på Richard Badendyck (That's All, 2004).
Han utviklet sin egen kvartett med Rob Waring vibrafon, Bjørn Klakegg gitar og Mats Eilertsen bass.
I 2006 flyttet Gjørvad til Hammerfest hvor han nå jobber som produsent for Arktisk Kultursenter.
USAs uinnlemmede territorier
USAs uinnlemmede territorier (engelsk: unincorporated territories; spansk: territorios no incorporados) er områder kontrollert av den amerikanske føderale staten, men som ikke er «innlemmet» når det gjelder amerikansk forfatningsrett. I uinnlemmede territorier kommer den amerikanske grunnloven bare delvis til anvendelse. Grunnleggende rettigheter er gitt anvendelse gjennom lovvedtak, men andre konstitusjonelle rettigheter er ikke tilgjengelige. På denne bakgrunn blir territoriene iblant omtalt som kolonier.
Der er 13 uinnlemmede territorier, med et totalt landareal på omtrent 12 000 km² og en befolkning på ca. fire millioner; Puerto Rico utgjør det klart største både når det gjelder areal og befolkning.
Pange Lingua
Pange Lingua er en eukaristisk hymne som blir tilskrevet Thomas Aquinas (1225–1274) for den katolske høytiden Corpus Christi (Kristi legeme og blods høytid).
Liturgi
Den blir også sunget på skjærtorsdag i løpet av den prosesjon fra kirken til det stedet hvor Det hellige sakramentet er oppbevart inntil langfredag. De to siste versene, kalt Tantum Ergo hver for seg, blir sunget ved velsignelsen av Det hellige sakramentet. Hymnen uttrykker forvandlingdoktrinen hvor det, i henhold til katolsk tro, brød og vin blir endret til Kristus’ blod og legeme.
De innledende ordene erindrer en annen berømt latinsk sekvens av Venantius Fortunatus. Den begynner med «Pange, lingua, gloriosi / Lauream certaminis», og benyttes ved matutin (den katolske morgenbønn) i løpet av tidebønn. Det er midtseksjonen av hymnen «Vexilla Regis prodeunt» hvor den første seksjonen blir sunget ved vesper (aftenbønn) og den tredje, «Lustra sex», blir sunget ved laudes. Alle de tre delene blir messet i løpet av tilbedelsen av korset på langfredag.
Latinsk tekst og engelsk versjon
Det er mange engelske oversettelser med varierende rimskjema og meter. Fr. Edward Caswall var forfatter til følgende oversettelse:
Pange lingua i musikkhistorien
Pange Lingua-hymnen har to fremstillinger og den mest kjente er den phrygianske melodien fra romersk liturgi og den andre er fra mozarabiske liturgien fra Spania. Den romerske melodien var opprinnelig en del av den gallikanske kirkeskikk.
Den romerske versjonen av hymnen var grunnlaget for en berømt komposisjon av renessansekomponisten Josquin des Prez, Missa Pange lingua. En utarbeidet fantasi av hymnen, messen er ett av komponistens siste verker og har blitt datert til perioden fra 1515 til 1521 ettersom den ikke var inkludert av Petrucci i hans 1514-samling av Josquins messer, og ble utgitt posthum. I den dens forenkling, motiviske enhet og tette oppmerksomhet på teksten har den blitt sammenlignet til de sene verkene til Beethoven, og mange kommentatorer mener at den er ett av høydepunktene fra renessansens flerstemte sanger.
Juan de Urrede, en flamisk komponist aktiv i Spania på slutten av 1400-tallet, komponerte tallrike fremstillinger av Pange Lingua, de fleste av dem basert på den opprinnelige mozarabiske melodien. En av hans versjoner for fire stemmer ble en av de mest populære stykkene på 1500-tallet, og var grunnlaget for flere dusin tangentverker til messene, mange av spanske komponister.
Ved å bygge på Josquins behandling av hymnens tredje linje i kyrie av Missa Pange Lingua ble temaet «Do-Re-Fa-Mi-Re-Do» en av de mest berømte i musikkhistorien. Simon Lohet, Michelangelo Rossi, François Roberday, Johann Caspar Ferdinand Fischer, Johann Jakob Froberger, Johann Sebastian Bach, Johann Joseph Fux skrev fuger på den og den sistnevntes omfattende utforming i Gradus ad Parnassum gjorde den kjent til for hver eneste fremadstrebende komponist, blant dem også Wolfgang Amadeus Mozart, hvis Jupiter-tema låner de første fire notene.
De siste fire versene av Pange Lingua blir ofte utelatt. De markerer slutten på prosesjonen i liturgien. Ulike atskilte fremstillinger har blitt skrevet for dette, blant annet en av Giovanni Pierluigi da Palestrina og en av Charles-Marie Widor.
Langset skole
Langset skole er en barneskole ved Minnesund i Eidsvoll kommune, Akershus. Skolen ligger ved sørøstenden av Mjøsa og har ca. 180 elever på 1. til 7. trinn.
Svenska Akademiens ordbok
Svenska Akademiens ordbok, forkortet SAOB, er et oppslagsverk over det svenske språket som blir utgitt av Svenska Akademien. SAOB kan sammenliknes med Det Norske Akademis ordbok, Ordbog over det danske sprog og Norsk Ordbok, men er langt større enn disse ordboksverkene. Det er det største oppslagsverket som har blitt gitt ut i Norden. SAOB er gratis tilgjengelig via internett siden 1997.
I 1786 bestemte Svenska Akademien seg for å utgi en ordbok. Med visse avbrudd har arbeidet pågått siden da. I oktober 2021 hadde akademiet kommet til ordet «åvägabringa».
Cheluroidea
Cheluroidea er en mulig overfamilie som dog ikke er videre dokumentert, men plassert innenfor parvorden Corophiidira i Senticaudata-gruppen av amfipoder.
Gruppens taksonomi
Gruppen ble systematisert på ny i 2013 men er foreløpig ikke dokumentert med undergrupper og arter. En moderne oppdatering av systematikken gis nedenfor i lys av 2013-revisjonen med basis i WoRMS-databasen.
Chicheley
Chicheley er en landsby og verdslig sogn i Buckinghamshire i England, omkring 4 km nordøst for Newport Pagnell. Den administreres som en del av den enhetlige myndigheten og distriktet (borough) Milton Keynes. I henhold til folketellingen av 2010 bor det 134 innbyggere i landsbyen.
Navnet er av angelsaksisk opphav, og betyr «Ciccas rydning». I Domesday Book av 1086 er landsbyens navn stavet Cicelai.
Herregården i Chicheley ble opprinnelig eid av Pagnellfamilien fra Newport Pagnell, men de gav den i middelalderen til kirken. En periode var det kardinal Thomas Wolsey som eide landsbyen, men da han ble tvunget til å søke avskjed inndro Henrik VIII alle hans eiendeler. Bygningen ble sterkt skadet i den engelske borgerkrigen, ettersom den da hadde samme eier som garnisonen i Newport Pagnell. Den ble revet etter borgerkrigen, og Chicheley Hall ble bygget i stedet. Det eneste som er bevart av den gamle bygningen er deler av panelet og overliggeren på en dørkarm.
Oiceaca
Oiceaca er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Utseende
En nokså liten, bred, brunlig trebukk med lyse tegninger. Antennene er kortere enn kroppen. Pronotum er tønneformet, dekkvingene jevnbrede.
Portalen (sesong 3)
Portalen (originaltittel: Primeval), er et britisk science fiction TV-program produsert for ITV av Impossible Pictures. Serien er skapt av Adrian Hodges og Tim Haines, som tidligere laget «Walking with...»-seriene. Portalen følger et team av fem forskere som har fått i oppdrag å undersøke forekomsten av såkalte avvik i Storbritannia hvor forhistoriske og futuristiske skapninger går gjennom til nåtiden.
Oiceaca
Utbredelse
Slekten er utbredt i Brasil.
Portalen (sesong 3)
Sesong 3 premierte på ITV i Storbritannia 28. mars 2009.
Episode 2
3 tenåringsgutter bryter seg inn i et gammelt hus, der de blir angrepet av et fremtidig kamuflasjedyr. Kun en av guttene overlever. 14 år senere, i dag, finner Cutter ut at det er et avvik i det huset. Han sender teamet for å forske, men de blir stoppet av politimannen Danny Quinn, som etterforsker hans brors forsvinning som var for 14 år siden.
Episode 3
Et avvik åpner seg på West London Hospital, noe som gjør at en søt, men farlig diictodon slipper gjennom. Umiddelbart tygger de gjennom strømkablene, og klarer å kutte strømmen til bygningen. Cutter, Abby, Connor og Becker kommer for å evakuere bygningen. På avvikssenteret befinner det seg en klone av Cutter som Helen har laget. Lester blir forundret da klonen oppfører seg merkelig. Da Helen viser seg, må hun gjøre alt for å stoppe avvikssenterets fremtidige forskning, for å stoppe dem fra å ødelegge verden, fordi hun hadde sett verden. Helen må gjøre dette for enhver pris.
Episode 5
Danny Quinn bryter seg inn i avvikssenteret og må hjelpe teamet da en sopp fra fremtiden infiserer en businessmann. Da de finner ham, prøver de å brenne soppen opp, noe de mislykkes i. De innser at de må bruke fryseteknikk for å få dette til å fungere, da de setter Connor i fare inni et rom med en sopp. Etter Jenny Lewis finner et bilde av Claudia Brown, bestemmer hun seg for at hun har fått nok, så hun slutter, og gir ansvaret videre til Danny Quinn.
Episode 6
Siden Cutter er død og Jenny har forlatt teamet, blir Danny Quinn den nye lederen. Når Christine Johnson og hennes soldater tar over avvikssenteret, rømmer teamet til en gammel lugar på forsvarsdepartementet. Der må de ikke bare bekjempe Christines soldater, men også en flokk av titanis (rovfugler) fra et avvik i nærheten